***Capitolul 6 „DESEMNAREA ȘI ÎNREGISTRAREA CANDIDAȚILOR”***

|  |  |  |
| --- | --- | --- |
| **Redacția articolului**  **din Codul electoral**  **(în vigoare)** | **Redacția articolului**  **din Codul electoral**  **(după modificările\* propuse)**  ***\*textul modificat evidențiat prin Bold*** | **Mențiuni suplimentare**  **(după caz)** |
| **Articolul 46.** Desemnarea candidaţilor  (1) În cazul alegerilor parlamentare și prezidențiale, procesul de desemnare a candidaţilor începe cu 60 de zile înainte de ziua alegerilor şi se termină cu 30 de zile înainte de ziua alegerilor. În cazul alegerilor locale, desemnarea candidaturilor se efectuează după constituirea circumscripţiilor electorale şi consiliilor electorale de circumscripţie conform art. 131.  (2) Dreptul de a desemna candidaţi pentru alegeri, în cazul în care se întrunesc toate condiţiile stabilite de prezentul cod, îl au:  a) partidele şi alte organizaţii social-politice înregistrate, în modul stabilit, pînă la stabilirea datei alegerilor, în conformitate cu statutele (regulamentele) lor şi cu legislaţia în vigoare;  b) blocurile electorale, formate pe baza deciziilor adoptate conform statutelor (regulamentelor) partidelor şi altor organizaţii social-politice ce le-au constituit, care sînt înregistrate de Comisia Electorală Centrală, în cazul alegerilor parlamentare, prezidențiale şi alegerilor locale generale, sau de consiliile electorale de circumscripţie, în cazul alegerilor noi. Candidaţii vor fi desemnaţi în decursul a 15 zile de la data constituirii blocurilor electorale, iar în cazul în care acestea s-au constituit pînă la începerea perioadei electorale – în decursul a 15 zile de la începerea acestei perioade;  c) cetăţenii Republicii Moldova care îşi înaintează propria candidatură (candidaţii independenţi).  (3) Listele candidaților pentru alegerile parlamentare și locale vor fi întocmite respectîndu-se cota minimă de reprezentare de 40% pentru ambele sexe. Poziționarea candidaților pe liste se face conform formulei: minimum patru candidați la fiecare zece locuri.  (5) Declaraţiile candidaţilor privind consimţămîntul lor de a candida se depun după cum urmează:  a) declaraţiile candidaţilor la alegerile în Parlament și ale candidaților la funcția de Președinte al Republicii Moldova se depun la Comisia Electorală Centrală;  b) declaraţiile candidaţilor pentru funcţiile de primar şi consilier al consiliului local în cazul alegerilor locale se depun la consiliile electorale de circumscripţie. | **Articolul 46.**Desemnarea candidaților  (1) În cazul alegerilor parlamentare și prezidențiale, procesul de desemnare a candidaților începe cu 60 de zile înainte de ziua alegerilor și se termină cu 30 de zile înainte de ziua alegerilor. În cazul alegerilor locale, desemnarea candidaturilor se efectuează după constituirea consiliilor electorale de circumscripție conform art. 131.  (2) Dreptul de a desemna candidați pentru alegeri, în cazul în care se întrunesc toate condițiile stabilite de prezentul cod, îl au:  a) partidele și alte organizații social-politice înregistrate, în modul stabilit, până la stabilirea datei alegerilor, în conformitate cu statutele (regulamentele) lor și cu legislația în vigoare;  b) blocurile electorale, formate pe baza deciziilor adoptate conform statutelor (regulamentelor) partidelor și altor organizații social-politice ce le-au constituit, care sunt înregistrate de Comisia Electorală Centrală, în cazul alegerilor parlamentare, prezidențiale și alegerilor locale generale, sau de consiliile electorale de circumscripție, în cazul alegerilor noi. Candidații vor fi desemnați în decursul a 15 zile de la data constituirii blocurilor electorale, iar în cazul în care acestea s-au constituit până la începerea perioadei electorale – în decursul a 15 zile de la începerea acestei perioade;  c) cetățenii Republicii Moldova care își înaintează propria candidatură (candidații independenți, **candidații la funcția de Președinte al Republicii Moldova)**.  **(3) Procesul de desemnare a candidaților presupune:**  **a) pentru partide, alte organizații social-politice și blocuri electorale – aprobarea, în cadrul ședințelor organelor abilitate în conformitate cu prevederile statutare sau actele de constituire ale acestora, a hotărârilor/deciziilor confirmate prin procesele-verbale (extrase din procesele-verbale) privind desemnarea candidaților/listelor de candidați la funcții publice elective, iar în cazul alegerilor prezidențiale, constituirea grupurilor de inițiativă pentru colectarea semnăturilor în vederea susținerii candidaților desemnați, inclusiv întocmirea și prezentarea actelor necesare în condițiile prezentului cod pentru înregistrarea în calitate de concurent electoral;**  **b) pentru candidații independenți/candidații la funcția de Președinte al Republicii Moldova - înaintarea propriei candidaturi la o funcție publică eligibilă, după caz, constituirea grupului de inițiativă pentru colectarea semnăturilor în vederea susținerii candidatului, inclusiv întocmirea și prezentarea actelor necesare în condițiile prezentului cod pentru înregistrarea în calitate de concurent electoral.**  **(5)** **Procedura de desemnare a candidaților include și etapa de colectare a semnăturilor de către persoanele care își înaintează propria candidatură și/sau grupurile de inițiativă în vederea susținerii candidaților la funcțiile eligibile.**  **(6) Subiecții menționați la alin. (2) nu pot lua decizii privind demararea procesului de desemnare a candidaților/propriei candidaturi înainte de începerea perioadei de desemnare prevăzute la alin. (1), iar actele întocmite în acest sens nu pot fi datate anterior începerii acestei perioade.** |  |
| ***Articolul 461 nu există în Codul electoral*** | **Articolul 461. Particularitățile constituirii și înregistrării blocurilor electorale**  **(1) Blocurile electorale pentru toate tipurile de alegeri se înregistrează de Comisia Electorală Centrală.**  **(2) În cazul alegerilor parlamentare, prezidențiale și locale generale, actele necesare pentru înregistrarea blocurilor electorale se vor depune la Comisia Electorală Centrală nu mai devreme de 30 de zile înainte de începerea perioadei de desemnare a candidaților, iar în cazul alegerilor locale noi - nu mai devreme de 60 de zile înainte de ziua alegerilor.**  **(3) Partidele și alte organizații social-politice pot conveni asupra formării unui bloc electoral, consemnând decizia de participare într-un proces-verbal, aprobat conform statutelor (regulamentelor) acestora.**  **(4) Blocurile electorale se formează în baza acordului de constituire, aprobat de către partidele și alte organizații social-politice înregistrate în modul prevăzut de lege, până la stabilirea datei alegerilor, care au decis să participe la crearea unui bloc electoral.**  **(5) Acordul de constituire a blocului electoral va cuprinde:**  **a) părțile constituante ale blocului electoral;**  **b) denumirea integrală, denumirea prescurtată a blocului și, după caz, simbolul electoral în formă grafică însoțit de descrierea textuală a acestuia;**  **c) persoana/organul cu drept de reprezentare;**  **d) modalitatea de retragere a uneia dintre părți din componența blocului electoral și/sau asocierea cu un alt partid sau o altă organizație social-politică;**  **e) procedura de desemnare a candidatului (candidaților)/listei (listelor) de candidați și, respectiv, cea de modificare a listei (listelor) de candidați, după caz, procedura de constituire a grupului de inițiativă;**  **f) modul și procedura de repartizare a alocațiilor de la bugetul de stat;**  **g) modul de restituire a creditului solicitat și alocat din bugetul de stat pentru desfășurarea campaniei electorale, precum și a cheltuielilor legate de organizarea și desfășurarea alegerilor în condițiile art. 40 și 401;**  **h) procedura de lichidare (încetare a funcționării) a blocului electoral;**  **i) după caz, documentele stabilite la art. 49 alin. (1);**  **j) alte prevederi.**  **(6) În decurs de 5 zile de la data primirii actelor, Comisia Electorală Centrală adoptă o hotărâre privind înregistrarea sau refuzul de a înregistra blocul electoral.**  **(7) Partidele și alte organizații social-politice, care au constituit blocul electoral, nu au dreptul să desemneze candidatul (candidații)/ lista (listele) de candidați în nume propriu.**  **(8) În cazul în care, după încheierea perioadei de desemnare a candidaților, în componența blocului rămâne un singur partid constituant, blocul nu se consideră dizolvat de drept.** |  |
| **Articolul 47.** Colectarea semnăturilor pentru susținerea candidatului independent și pentru inițierea referendumului  (1) Semnături se colectează numai pentru susținerea candidaților independenți sau pentru inițierea unui referendum. În cazul alegerilor locale, se colectează semnături numai din partea alegătorilor care își au domiciliul sau reședința valabilă în circumscripția în care candidează candidatul independent.  (2) Au dreptul de a colecta semnături candidații independenți și membrii grupurilor de inițiativă care desemnează și/sau susțin candidați independenți în alegeri, precum și membrii grupului de inițiativă pentru inițierea unui referendum.  (3) În listele de colectare a semnăturilor în susţinerea candidatului independent, precum şi pentru iniţierea referendumului, denumite în continuare liste de subscripţie, se indică numele şi prenumele, anul naşterii, profesia (ocupaţia), funcţia, locul de muncă, domiciliul şi apartenenţa politică a candidatului, precum şi numele şi prenumele persoanei care colectează semnăturile. Lista de subscripţie va conţine numai semnături ale susţinătorilor care domiciliază într-o singură localitate.  (4) În lista de subscripţie, susţinătorul candidatului, precum şi susţinătorul iniţierii referendumului completează personal numărul curent, numele şi prenumele, anul naşterii, domiciliul, seria şi numărul actului de identitate, data la care semnează în listă şi îşi aplică semnătura. În cazul în care susținătorul candidatului nu poate, din motive obiective, să completeze personal datele solicitate, acestea sînt completate de membrul grupului de inițiativă sau de o altă persoană împuternicită să colecteze semnăturile, semnătura în lista de subscripție fiind aplicată nemijlocit de susținător, iar în caz de imposibilitate, de un reprezentant legal al acestuia.  (5) Un alegător poate susţine, prin semnătură, un singur candidat în cadrul unui scrutin.  (6) Membrul grupului de inițiativă care colectează semnăturile alegătorilor semnează fiecare foaie din listele de subscripţie. La sfîrşitul fiecărei foi din listele de subscripţie, colectorul face o menţiune prin care atestă faptul că semnăturile au fost colectate de el personal şi că el confirmă autenticitatea semnatarilor, apoi semnează. | **Articolul 47.** Colectarea semnăturilor pentru susținerea **candidatului la funcția de Președinte al Republicii Moldova și candidatului independent**   1. **În sensul prezentului articol, semnăturile se colectează numai pentru susținerea candidaților la funcția de Președinte al Republicii Moldova și candidaților independenți la funcția de deputat în Parlamentul Republicii Moldova, de consilier în consiliul local și/sau de primar.** 2. **Colectarea semnăturilor în susținerea candidaților la una dintre funcțiile elective enumerate în cuprinsul alin. (1) se va efectua cu respectarea cerințelor generale stabilite de prezentul articol și a condițiilor speciale prevăzute în titlurile III – V, corespunzător tipului de alegeri pentru care este susținut candidatul, precum și de actele administrative normative adoptate de Comisia Electorală Centrală în acest sens, inclusiv cu asigurarea respectării legislației în domeniul protecției datelor cu caracter personal.**   **(3) Dreptul de a colecta semnături îl au candidații independenți și candidații la funcția de Președinte al Republicii Moldova, precum și membrii grupurilor de inițiativă (colectorii) constituite în vederea susținerii candidaților respectivi în alegeri. În cazul alegerilor prezidențiale, constituirea și înregistrarea grupurilor de inițiativă pentru colectarea semnăturilor susținătorilor candidaților respectivi este obligatorie. În cazul alegerilor parlamentare și celor locale, candidatul independent poate să nu constituie un grup de inițiativă dacă va decide să colecteze singur semnăturile.**  **(4) Modalitatea de constituire și înregistrare a grupurilor de inițiativă pentru susținerea candidaților la una dintre funcțiile elective enumerate în cuprinsul alin. (1) este prevăzută în titlurile III – V și în actele administrative normative ale comisiei adoptate în acest sens. Grupul de inițiativă, constituit în condițiile prezentului cod, se înregistrează la:**  **a) Comisia Electorală Centrală – în cazul susținerii candidatului la funcția de Președinte al Republicii Moldova sau candidatului la funcția de deputat în Parlamentul Republicii Moldova;**  **b) consiliul electoral de circumscripție – în cazul susținerii candidatului la funcția de consilier în consiliul local și/sau de primar.**  **(5) Colectarea semnăturilor pentru susținerea candidatului la alegeri începe de la data desemnării candidatului în condițiile art. 46, dar nu mai devreme de data înregistrării grupului de inițiativă pentru susținerea candidatului și/sau eliberării listelor de subscripție și a legitimațiilor membrilor grupului de inițiativă și/sau candidatului.**  **(6) Semnăturile pentru susținerea candidatului la una dintre funcțiile elective enumerate în cuprinsul alin. (1) se colectează în baza listelor de subscripție, al cărui model se aprobă de Comisia Electorală Centrală. Listele de subscripție pentru colectarea semnăturilor se eliberează de organul electoral care are competența de a înregistra candidatul sau grupul de inițiativă.**  **(7) În listele de subscripție se indică funcția electivă pentru care se colectează semnăturile, numele și prenumele candidatului, anul nașterii, profesia (ocupația), funcția, locul de muncă, domiciliul/reședința temporară a candidatului și subiectul care l-a desemnat, precum și numele și prenumele colectorului.**  **(8) În lista de subscripție, susținătorul candidatului completează personal datele personale și își aplică semnătura. În cazul în care susținătorul candidatului nu poate, din motive obiective, să completeze personal datele solicitate, acestea sunt completate de colector, semnătura în lista de subscripție fiind aplicată nemijlocit de susținător, iar în caz de imposibilitate, de un reprezentant al acestuia.**  **(9) Colectorul este responsabil de asigurarea autenticității datelor din acestea, fapt pentru care semnează fiecare listă de subscripție întocmită. La sfârșitul fiecărei foi din listele de subscripție, colectorul face o mențiune prin care atestă faptul că semnăturile au fost colectate de el personal și că el confirmă autenticitatea semnatarilor, apoi semnează.**  **(10) Pentru încălcarea prevederilor ce stabilesc procedura de colectare a semnăturilor, precum și a dispozițiilor ce vizează domeniul protecției datelor cu caracter personal, colectorul poartă răspundere conform legislației. În cazul survenirii răspunderii, aceasta se aplică de către organele abilitate, în limita acțiunilor/inacțiunilor săvârșite de către colector. Organul electoral refuză înregistrarea în calitate de membri ai grupului de inițiativă a persoanelor care anterior au desfășurat această activitate cu încălcarea prevederilor prezentului cod și/sau actelor normative în domeniul respectiv.**  **(11) Susținătorul candidatului trebuie să fie persoana care, la momentul semnării listei de subscripție, are dreptul de a alege. Un alegător poate susține, prin semnătură, mai mulți candidați, inclusiv pentru mai multe funcții elective, însă nu poate susține același candidat, prin semnătură, de două și mai multe ori.**  **(12) În funcție de tipul alegerilor desfășurate, semnăturile pot fi colectate:**  **a) în oricare localitate din circumscripția electorală națională - în cazul alegerilor parlamentare;**  **b) în oricare localitate din cel puțin jumătate din numărul unităților administrativ-teritoriale de nivelul al doilea, stabilite conform Legii nr. 764/2001 privind organizarea administrativ-teritorială a Republicii Moldova – în cazul alegerilor prezidențiale;**  **c) în localitatea/localitățile din cadrul circumscripției electorale în care candidează candidatul - pentru alegerile locale.**  **(13) Lista de subscripție va conține numai semnături ale susținătorilor care au domiciliul într-o singură circumscripție electorală în care urmează să fie organizate alegeri. În cazul alegerilor pentru funcția de Președinte al Republicii Moldova, lista de subscripție va conține numai semnături ale susținătorilor care domiciliază în aceeași unitate administrativ-teritorială de nivelul al doilea.**  **(14) Alegătorii care semnează, cu bună știință, de două și mai multe ori pentru susținerea unui candidat la aceeași funcție electivă și/sau înscrie în lista de subscripție date neveridice despre sine pot fi supuși răspunderii contravenționale.** |  |
| **Articolul 48.** Prezentarea şi verificarea listelor de subscripţie  (1) După primirea listelor de subscripţie, organul electoral respectiv începe verificarea autenticităţii semnăturilor de pe liste, dreptul de vot al persoanelor înscrise în liste, adresa domiciliului acestora. Verificarea se efectuează în decursul a 5 zile de la data primirii listelor.  (2) Comisia Electorală Centrală sau consiliul electoral de circumscripție informează persoanele care au prezentat liste de subscripţie despre rezultatele verificării, anunţă numărul total al persoanelor incluse în listele de subscripţie prezentate de fiecare candidat la alegeri, precum şi numărul semnăturilor valabile.  (3) Persoanele care colectează semnăturile în listele de subscripţie sînt responsabile de asigurarea autenticităţii datelor din acestea.  (4) Se consideră nule şi neavenite:  a) listele de subscripţie întocmite pînă la data începerii perioadei de desemnare a candidaţilor;  b) semnăturile din listele de subscripţie considerate ca fiind false;  c) listele de subscripţie care au fost completate fără a fi respectate cerinţele prevăzute la art.47 alin. (4) și (6). | **Articolul 48.** Prezentarea și verificarea listelor de subscripție  **(1) Listele de subscripție se depun la organul electoral corespunzător împreună cu documentele necesare pentru înregistrarea candidaților. Procedura de recepționare a documentelor și listelor de subscripție este prevăzută în regulamentele privind particularitățile de desemnare și înregistrare a candidaților pentru fiecare tip de scrutin organizat, aprobate de Comisia Electorală Centrală.**  **(2) În cazul susținerii candidatului la alegerile parlamentare, prezidențiale sau locale, listele de subscripție cu semnăturile cetățenilor se depun, cel mai târziu cu 30 de zile înainte de ziua alegerilor, la organul electoral corespunzător pentru verificare. Nu se admite depunerea listelor de subscripție suplimentare după ce organul electoral a primit și a înregistrat listele de subscripție.**  **(3) După primirea listelor de subscripție, organul electoral verifică autenticitatea semnăturilor de pe liste, dacă persoanele care au semnat au drept de vot, adresa domiciliului/reședinței temporare a acestora. Verificarea listelor de subscripție se efectuează concomitent cu examinarea documentelor prezentate pentru înregistrarea candidaților, în condițiile și temenele stabilite la art. 49.**  **(4) Organul electoral va verifica autenticitatea datelor înscrise și semnăturile din listele de subscripție în limita numărului stabilit la art. 86, 113 și 138.**  **(5) Pentru verificarea listelor de subscripție, organul electoral va utiliza aplicația „Liste de subscripție” – bloc de funcții al SIAS „Alegeri”. Ghidul privind funcționarea aplicației „Liste de subscripție” se aprobă prin dispoziția președintelui Comisiei Electorale Centrale.**  **(6) La procesul de verificare a listelor de subscripție au dreptul să asiste candidații la alegeri și/sau conducătorii grupului de inițiativă, precum și observatorii acreditați, în baza unei cereri către organul electoral. Candidații la alegeri și/sau conducătorii grupului de inițiativă au dreptul să asiste doar la procesul de verificare a listelor de subscripție pe care le-au prezentat. Condițiile de asistare la procesul de verificare a listelor de subscripție se stabilesc în ghidul prevăzut la alin. (5).**  **(7) În sensul prezentului cod, se consideră nule și neavenite:**  **a) listele de subscripție întocmite până la data începerii perioadei de desemnare a candidaților;**  **b) listele de subscripție care au fost completate fără a fi respectate cerințele prevăzute la art. 47;**  **c) listele de subscripție care au fost întocmite cu încălcarea cerințelor stabilite în regulamentul privind modul de întocmire, prezentare și verificare a listelor de subscripție, precum și în regulamentele privind particularitățile de desemnare și înregistrare a candidaților pentru fiecare tip de scrutin organizat, aprobate de Comisia Electorală Centrală.**  **(8) Modalitatea de întocmire a listelor de subscripție, procedura de colectare a semnăturilor și termenul de prezentare și verificare a acestora, precum și responsabilitățile persoanelor care colectează semnăturile susținătorilor sunt prevăzute într-un regulament aprobat de Comisia Electorală Centrală.** |  |
| **Articolul 49.**Înregistrarea candidaţilor  (1) Pentru înregistrarea candidaţilor, Comisiei Electorale Centrale sau consiliilor electorale de circumscripţie li se prezintă de către candidat, cel tîrziu cu 30 de zile înainte de ziua alegerilor, următoarele documente:  a) procesul-verbal al şedinţei organului central sau teritorial al partidului, a altei organizaţii social-politice sau a blocului electoral privind desemnarea candidatului (listei de candidaţi întocmite conform prevederilor art. 84, 85, 86 și 137);  b) listele de subscripţie cu numărul suficient de semnături ale susţinătorilor candidatului independent;  c) datele biografice ale candidatului;  d) declaraţia candidatului privind consimţămîntul lui de a candida la funcţia pentru care a fost desemnat, conţinînd şi declaraţia pe propria răspundere despre lipsa interdicţiilor legale/judecătoreşti de a candida;  e) declarația de avere și interese personale a candidatului pentru ultimii 2 ani anteriori anului în care se desfășoară alegerile, în conformitate cu Legea privind declararea averii și a intereselor personale;  f) o declarație pe propria răspundere privind:  – inexistența restricțiilor legale/judecătorești de a candida sau ocupa funcții publice;  – inexistența actelor de constatare rămase definitive referitoare la regimul declarării averilor și intereselor personale, la stările de incompatibilitate și la confiscarea averii nejustificate, acte care nu sînt prescrise;  g) certificatul de sănătate al candidatului pentru funcţia de Preşedinte al Republicii Moldova, eliberat de instituţia medicală la care acesta se află în evidenţă;  h) declaraţia candidatului pentru funcţia de primar privind abandonarea, pe termenul mandatului, a funcţiilor incompatibile cu funcţia de primar, în cazul în care persoana dată este aleasă şi validată;  i) declaraţia despre suspendarea, pe durata campaniei electorale, a funcţiilor ocupate anterior – pentru persoanele care cad sub incidenţa art. 13 alin. (3);  j) simbolul electoral în variantă electronică şi pe hîrtie;  k) copia de pe actul de identitate al candidatului.  (2) Reprezentanţii partidelor, altor organizaţii social-politice, ai blocurilor electorale şi candidaţii independenţi depun actele necesare pentru înregistrare numai după ce Comisia Electorală Centrală, consiliile electorale de circumscripţie respective fac publică informaţia privind locul (biroul) şi timpul primirii documentelor. Această informaţie este dată publicităţii în termen de 2 zile de la începerea perioadei de desemnare a candidaţilor. Intervalul de timp dintre momentul adoptării hotărîrii de stabilire a locului şi timpului primirii documentelor şi ora stabilită pentru primirea documentelor trebuie să fie de cel puţin 24 de ore. În cazul în care reprezentanţi ai mai multor partide, mai multor organizaţii social-politice, a mai multor blocuri electorale, mai mulţi candidaţi independenţi depun în acelaşi timp toate documentele necesare la biroul desemnat pentru înregistrare, ordinea de primire a documentelor se stabileşte prin tragere la sorţi, conform regulamentului elaborat de Comisia Electorală Centrală şi publicat în Monitorul Oficial al Republicii Moldova.  (3) Organul electoral respectiv efectuează înregistrarea sau refuză înregistrarea candidaţilor desemnaţi în alegeri în decursul a 7 zile de la data primirii actelor enumerate la alin.(1).  (4) În cadrul aceloraşi alegeri, o persoană poate candida la mai multe funcţii elective doar din partea unui singur partid sau bloc electoral.  (5) Candidaţii desemnaţi în alegeri nu pot fi angajaţi şi nu pot desfăşura activităţi în cadrul nici unui consiliu sau birou electoral pe durata alegerilor în cauză.  (6) Organul electoral respectiv va elibera candidaţilor înregistraţi legitimaţii de candidaţi în cel mai scurt timp posibil, dar nu mai tîrziu de 3 zile de la data înregistrării.  (7) Organul electoral respectiv va da publicităţii în mijloacele de informare în masă finanţate de la buget hotărîrile sale privind înregistrarea candidaţilor independenţi sau a listei lor de candidaţi.  (8) După expirarea termenului prevăzut pentru înregistrarea candidaţilor, organul electoral respectiv publică integral lista candidaţilor pe care i-a înregistrat, indicînd în ea numele, prenumele, anul naşterii, domiciliul, apartenenţa politică, profesia (ocupaţia) candidaţilor, precum şi denumirea partidului, a altei organizaţii social-politice sau a blocului electoral care i-a desemnat. Listele de candidaţi vor fi disponibile pentru consultare la fiecare secţie de votare.  (9) În cazul în care un concurent electoral prezintă lista candidaţilor desemnaţi în alegeri care nu corespunde cerințelor art. 46 alin. (3), Comisia Electorală Centrală sau consiliul electoral de circumscripție va refuza înregistrarea acestuia. | **Articolul 49.** Înregistrarea candidaților  (1) Pentru înregistrarea candidaților, Comisiei Electorale Centrale sau consiliilor electorale de circumscripție li se prezintă **de către partide, alte organizații social-politice, blocuri electorale sau** candidat, cel târziu cu 30 de zile înainte de ziua alegerilor, următoarele documente:  a) **hotărârea/decizia confirmată prin procesul-verbal sau, după caz, prin extras din procesul-verbal al ședinței organului central sau teritorial al partidului, a altei organizații social-politice sau a blocului electoral privind desemnarea candidatului (listei de candidați întocmite conform prevederilor art. 84 și 137);**  b) listele de subscripție cu numărul suficient de semnături ale susținătorilor candidatului independent **sau candidatului la funcția de Președinte al Republicii Moldova, conform art. 86, 113 și 138;**  c) datele biografice ale candidatului;  d)declaraţia candidatului privind consimţământul lui de a candida la funcţia pentru care a fost desemnat;  e) **se abrogă;**  f) o declarație pe propria răspundere privind:  – inexistența restricțiilor legale/judecătorești de a candida sau ocupa funcții publice;  – inexistența actelor de constatare rămase definitive referitoare la regimul declarării averilor și intereselor personale, la stările de incompatibilitate și la confiscarea averii nejustificate, acte care nu sunt prescrise;  g)certificatul de sănătate al candidatului pentru funcţia de Preşedinte al Republicii Moldova, eliberat de instituţia medicală la care acesta se află în evidenţă;  h) declarația candidatului pentru funcția de primar **sau pentru funcția de Președinte al Republicii Moldova** privind **suspendarea, pe durata mandatului**, a funcțiilor incompatibile cu funcția de primar **sau de Președinte al Republicii Moldova, în cazul în care persoana este aleasă și validată;**  i) declarația despre suspendarea **din funcțiile deținute, din momentul înregistrării în calitate de concurent electoral –** pentru persoanele care cad sub incidența art.13 alin.(3);  j) **după caz,** simbolul electoral în variantă electronică și pe hârtie;  k) copia de pe actul de identitate al candidatului.  **(11) Modelele sau caracteristicile tehnice ale documentelor prevăzute la alin. (1), precum și modul de completare și/sau de prezentare a acestora se stabilesc prin regulamentele privind particularitățile de desemnare și înregistrare a candidaților pentru fiecare tip de scrutin organizat, aprobate de Comisia Electorală Centrală.**  **(**2) Reprezentanții partidelor, altor organizații social-politice, ai blocurilor electorale, **candidații la funcția de Președinte al Republicii Moldova** și candidații independențidepun actele necesare pentru înregistrare numai după ce Comisia Electorală Centrală, consiliile electorale de circumscripție respective fac publică informația privind locul (biroul) și timpul primirii documentelor. Intervalul de timp dintre momentul adoptării hotărârii de stabilire a locului și timpului primirii documentelor și ora stabilită pentru primirea documentelor trebuie să fie de cel puțin 24 de ore.În cazul în care reprezentanți ai mai multor partide, mai multor organizații social-politice, **ai** mai multor blocuri electorale,mai mulți **candidați depun în același timp toate documentele necesare pentru înregistrare la organul electoral respectiv,** ordinea de primire a documentelor se stabilește prin tragere la sorți, conform regulamentului **aprobat prin hotărâre a Comisiei Electorale Centrale**.  (3) În decursul a 7 zile de la data primirii actelor enumerate la alin. (1), organul electoral respectiv efectuează înregistrarea sau refuză înregistrarea candidaților desemnați în alegeri. **Hotărârile adoptate de organele electorale în acest sens pot fi contestate în condițiile stabilite la capitolul 12.**  (4) În cadrul acelorași alegeri, o persoană poate candida la mai multe funcții elective, **însă de diferite categorii/niveluri și** doar din partea unui singur partid sau bloc electoral, **ori în calitate de candidat independent.**  (5) Candidații **înregistrați** în alegeri nu pot fi angajați și nu pot desfășura activități în cadrul niciunui **organ electoral** pe durata alegerilor în cauză.  (6) Organul electoral respectiv va elibera candidaților înregistrați legitimații de candidați în cel mai scurt timp posibil, dar nu mai târziu de 3 zile de la data înregistrării.  (7) Organul electoral respectiv va da publicității în mijloacele de informare în masă finanțate de la buget hotărârile sale privind înregistrarea candidaților independenți sau a listei lor de candidați.  (8) După expirarea termenului prevăzut pentru înregistrarea candidaților, organul electoral respectiv publică integral lista candidaților pe care i-a înregistrat,indicând în ea numele, prenumele, anul nașterii, apartenența politică, profesia (ocupația) candidaților, precum și denumirea partidului, a altei organizații social-politice sau a blocului electoral care i-a desemnat. Listele de candidați vor fi disponibile pentru consultare la fiecare secție de votare. |  |
| ***Articolul 491 nu există în Codul electoral*** | **Articolul 491. Desemnarea și confirmarea reprezentanților în organele electorale și în instanțele de judecată**  **(1) Concurenții electorali pot desemna, pentru perioada campaniei electorale, în organele electorale care i-au înregistrat, precum și în organele electorale ierarhic inferioare, câte un reprezentant cu drept de vot consultativ. Partidele, alte organizații social-politice și blocurile electorale care iau parte la scrutin pot desemna, pentru perioada campaniei electorale, câte un reprezentant cu drept de vot consultativ și în Comisia Electorală Centrală.**  **(2) Reprezentanții concurenților electorali sunt confirmați de organele electorale respective în termen de 3 zile. Candidaturile propuse trebuie să fie persoane care au dreptul de a alege și de a fi alese. Candidații în alegeri nu pot fi desemnați în calitate de reprezentanți cu drept de vot consultativ.**  **(3) Reprezentantul desemnat și confirmat de organul electoral în conformitate cu prevederile prezentului articol poate apăra interesele concurentului electoral în litigiile cu caracter electoral, precum și în instanța de judecată în condițiile Codului administrativ și ale Codului de procedură civilă.**  **(4) Drepturile și obligațiile generale ale reprezentanților concurenților electorali sunt stabilite prin hotărâre a Comisiei Electorale Centrale, precum și de către concurenții electorali care îi desemnează.** |  |
| **Articolul 138.**Condiţiile speciale pentru depunerea candidaturilor de către candidaţii independenţi  (1) Cetăţeanul Republicii Moldova îşi poate depune candidatura în calitate de candidat independent pentru a fi ales în consiliul local dacă este susţinut de 2 la sută din numărul alegătorilor din circumscripţia respectivă, împărţit la numărul de mandate pentru consiliul respectiv, dar nu mai puţin de 50 de persoane, iar pentru a fi ales primar – dacă este susţinut de 5 la sută din numărul alegătorilor din circumscripţie, dar nu mai puţin de 150 de persoane şi nu mai mult de 10000 de persoane.  (2) În cazul în care, la verificarea de către consiliul electoral de circumscripţie, în listele de subscripţie se depistează semnături false ori semnături repetate în mai multe liste, acestea se exclud.  (3) Dacă la verificare se constată că nu este prezentat numărul necesar de semnături sau, în urma excluderii semnăturilor nevalabile, numărul lor s-a redus sub plafonul minim prevăzut la alin.(1), candidatul independent nu este înregistrat, comunicîndu-i-se hotărîrea respectivă în termen de 24 de ore de la adoptare.  (4) Nu se admite depunerea unor liste de subscripţie suplimentare după ce consiliul electoral de circumscripţie a primit şi a înregistrat în registru setul de documente prevăzut la art.49. | **Articolul 138. Condițiile speciale pentru depunerea candidaților de către candidații independenți**  **(1)** Cetățeanul Republicii Moldova își poate depune candidatura în calitate de candidat independent pentru a fi ales în consiliul local dacă este susținut de 2 la sută din numărul alegătorilor din circumscripția respectivă, împărțit la numărul de mandate pentru consiliul respectiv, dar nu mai puțin de 50 de persoane, iar pentru a fi ales primar – dacă este susținut de **3** la sută din numărul alegătorilor din circumscripție, dar nu mai puțin de 150 de persoane și nu mai mult de **5000** de persoane.  (2) În cazul în care, la verificarea de către consiliul electoral de circumscripţie, în listele de subscripţie se depistează semnături false ori semnături repetate în mai multe liste, acestea se exclud.  (3) Dacă la verificare se constată că nu este prezentat numărul necesar de semnături sau, în urma excluderii semnăturilor nevalabile, numărul lor s-a redus sub plafonul minim prevăzut la alin.(1), candidatul independent nu este înregistrat. **Hotărârea motivată privind refuzul de a înregistra candidatul independent se comunică acestuia** în termen de 24 de ore de la adoptare.  (4) Nu se admite depunerea unor liste de subscripţie suplimentare după ce consiliul electoral de circumscripţie a primit şi a înregistrat în registru setul de documente prevăzut la art.49. | În contextul propunerilor de modificare a legislației electorale în partea ce ține de particularitățile desemnării și înregistrării candidaților, va fi modificat și numărul susținătorilor necesar pentru înaintarea propriei candidaturi, stabilit la art. 138 din Codul electoral, prin reducerea acestuia de la 10000 de persoane la 5000 de persoane. |